**Időutazás: A nagy tűzvész**

**KÖLN, Németország** – Negyven évvel ezelőtt, ugyanezen a héten történt, hogy sötét napok köszöntöttek a Ford németországi részlegére, amikor Merkenichben lángba borult a cég hatalmas alkatrészraktára.

A II. Világháború óta az volt Nyugat-Németország egyik legsúlyosabb tűzvésze, amelyben 74.000 négyzetméternyi raktárterület semmisült meg, és a kár meghaladta a 200 millió dollárt. Szerencsére senki sem sérült meg.

Azon a rossz emlékezetű napon, 1977. október 20-án délután fél három után gyulladt ki a raktár, és bár tűzoltók százai küzdöttek a lángokkal, sem az épületet, sem annak értékes tartalmát nem sikerült megmenteni.

Alig telt el egy év a tűzvész után, és a Ford több mint 100 millió márkás költséggel teljesen újjáépítette a megsemmisült épületet. A raktár ma is ugyanakkora, azaz mintegy 18 futballpályán területen működik, világszerte ellátva a márkaképviseleteket és a vásárlókat Ford alkatrészekkel.

Azóta Merkenichben egy új, teljesen automatizált raktár is felépült: a 152 méter hosszú, 43 méter széles és 40 méter magas épületben 26.000 tárolórekesz található. Az itt tárolt több milliónyi alkatrész mozgatását hét számítógép és hat elektronikus vezérlésű daru végzi.

# # #

***A Ford Motor Company***

*A Ford Motor Company globális vállalat, amelynek központja a Michigan állambeli Dearborn. A vállalat tevékenységi köre a Ford személyautók, haszongépjárművek, városi terepjárók (SUV) és elektromos hajtású autók, valamint a Lincoln luxusautók gyártása, értékesítése, finanszírozása és a velük kapcsolatos szolgáltatások biztosítása. Ugyanakkor a Ford lendületesen dolgozik az új lehetőségek kiaknázásán az elektromos autók, az önvezető járművek és a mobilitás területén. A vállalat a Ford Motor Credit Company révén pénzügyi szolgáltatásokat is nyújt. A Ford mintegy 203.000 embert foglalkoztat világszerte. Amennyiben több információra van szüksége a Fordról, termékeiről vagy a Ford Motor Credit Company vállalatról, kérjük, keresse fel a* [*www.corporate.ford.com*](http://www.corporate.ford.com) *vagy a* [*www.ford.hu*](http://www.ford.hu) *honlapot.*

*A saját tulajdonú vállalatokban körülbelül 52.000 alkalmazottat, az összevont, illetve nem összevont közös vállalkozásokkal együtt pedig mintegy 66.000 embert foglalkoztató* ***Ford Európa*** *felel a Ford márkához tartozó autók gyártásáért, értékesítéséért és karbantartásáért Európa 50 piacán A Ford Motor Credit Company mellett a Ford Európa üzleti tevékenysége magában foglalja a Ford Ügyfélszolgálat és 24 gyártóüzem (16 saját tulajdonú vagy összevont közös vállalat és 8 nem összevont közös vállalkozás) működtetését. Az első Ford autókat 1903-ban szállították Európába – ugyanabban az évben, amikor a Ford Motor Companyt alapították. Az európai gyártás 1911-ben indult meg.*

|  |  |  |
| --- | --- | --- |
| **Sajtókapcsolat:** | Györke Orsolya |  |
|  | **Ford Közép- és Kelet-**  **Európai Értékesítő Kft.**  1138 Budapest Népfürdő u. 22. |  |
|  | Tel: +36 1 2454 205 |  |
|  | email: [ogyorke@ford.com](mailto:ogyorke@ford.com) |  |